title: Suessetans
text: Os suessetans (en latín suessetani) fuoron un pueblo prerromano estableixiu en as planas centrals d'Aragón.
  
  Hue en día beluns los consideran celtas emparentaus con os suessions (d'a rechión de Soissons), encara que belatros creyen que perteneixeban a os pueblos ibers. En qualsiquier caso, o suyo nombre pareixe fer referencia a la raíz indoeuropea svasti, con o significau de "tener suerte", o mesmo significau que s'esconde dezaga d'a parola esvastica.
  
  En o suyo territorio bi habió una ciudat dita Corbio (y chunto a Soissons ye a ciudat de Corbeil). A radíz curvo derivaría d'o nombre galo Corbus. Tamién s'ha esfendiu a identificación d'o nombre de Segia, identificando-la con  Corbio, estando ista a capital u ciudat más important d'os suessetans, Corbio.
  
  Se creye que en primerías d'o sieglo II aC os suessetans yeran aliaus de Roma, pero dimpués se sublevoron y en l'anyo 184 aC a suya capital Corbio fue asediada, ocupada y destruyida por os romanos a o mando d'o gubernador d'Hispania Aulo Terencio Varrón. Dimpués d'isto, o territorio suessetano fue cediu a os bascons, que dimpués apareixen como os suyos poseyedors.
  
  A etnia u tribu suessetana ocupaba a rechión que hue basicament se corresponde con a comarca zaragozana de Cinco Villas. A suya muga oriental más probable estió o río Galligo.
  
  Se veiga tamién 
   Celtibers
   Ibers
  
  Ibers en Aragón
  Pueblos prerromanos d'Hispania